PTT จับมือพันธมิตรสร้างสกายวอล์ค เชื่อมสถานี “ห้าแยกลาดพร้าว-พหลโยธิน”
PTT จับมือพันธมิตรสร้างสกายวอล์ค เชื่อมสถานี "ห้าแยกลาดพร้าว-พหลโยธิน"
PTT จับมือพันธมิตรสร้างสกายวอล์ค เชื่อมสถานี "ห้าแยกลาดพร้าว-พหลโยธิน"
30 ต.ค. 2563

นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลแห่งประเทศไทย (รฟม.) เข้าร่วมพิธีเปิดโครงการสานพลัง ความร่วมมือสร้าง “สกายวอล์ค” เชื่อมระบบขนส่งมวลชน เพื่อสาธารณประโยชน์ โดยมี นายไกรฤทธิ์ อุชุกานนท์ชัย ประธานกรรมการ บริษัท ปตท. จำกัด (มหาชน) หรือ PTT ให้เกียรติเป็นประธาน โดยโครงการก่อสร้างสะพานลอยเดินเท้าหรือ สกายวอร์ค เพื่อเชื่อมทางเดินเท้าไปยังรถไฟฟ้า 2 สาย ได้แก่ รถไฟฟ้าสายสีเขียว ช่วงหมอชิต  สะพานใหม่  คูคต ที่สถานีห้าแยกลาดพร้าว และรถไฟฟ้า MRT สายสีน้ำเงิน ที่สถานีพหลโยธิน
โดยเป็นโครงการที่เกิดจากความร่วมมือกันของหน่วยงานภาครัฐที่เกี่ยวข้อง ได้แก่ บมจ. ปตท.  การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย กรมทางหลวง และ กรุงเทพมหานคร เพื่อพัฒนาจุดเชื่อมต่อระบบขนส่งสาธารณะให้มีประสิทธิภาพ รองรับการเดินทางของประชาชน ทำให้เข้าถึงระบบขนส่งสาธารณะได้โดยสะดวกและปลอดภัย อีกทั้งยังเป็นการส่งเสริมให้ประชาชนหันมาใช้ระบบขนส่งสาธารณะมากยิ่งขึ้นตามนโยบายของรัฐบาล โดยคาดว่าจะแล้วเสร็จในปี 2564
 
 